section_heading: Opis
paragraph_text: Naoružanje vozila se sastoji od automatskog topa M55 kalibra 20 mm, spregnutog mitraljeza M86 PKT kalibra 7,62 mm i dva lansera za protuoklopne vođene rakete 9M14M Maljutka (NATO oznaka AT-3 SAGGER). Topom M55 djeluje se protiv ciljeva na zemlji na daljinama do 1500 metara i ciljeva u zraku udaljenih do 1000 m. Koristi se više vrsta metaka s pancirno-zapaljivim, trenutno-zapaljivim i vježbovnim granatama, a u borbenom kompletu se nalazi ukupno 400 metaka. Polje djelovanja po elevaciji je od -5° do +65°, a po pravcu 360°.